[خنزر فيه محمد: أنور تجمع ودخل فالمفيدشمر والبسمة ففمو قال: على أي.. بركو بعداگلسو ونطق محمد بقلق:, دوي لينا بعدا على قضية السرقة اللي گلتي رآه مافهمت والونقزات نسيمة بسرعة: انا مااشفرت ليه والو غيير كااايكدب عليكم باش يلفق لياا التهمةرد محمد بحدة: نسيمةسكتات وأنور قال: فاش استدعيناه للتحقيق گال باللي الفلوس اللي لقينا عندو ديالو.. نتي اللي شفرتيهم ليه وبدا كايغوت على دهب مادهب حتا هبطناه لتحت بيما جيتي ونفهمو اللي واقعشهقات: اويلي هاادوك فلوسي والورقة باش جبدتهم من البانكة باقا عندي فالسااكمحمد: وأنا كنت معاها فاش تيراتهم والموضف ديال البنك حتا هو شاهد والكاميرات اللي تمارد: مزيان.. ادن هاهو دليل فصاالحنا.. نسمعوه شنو غايگول حتا هو ونشوفو تدق الباب وقال دخلدخل البوليسي جار معاه عبد الكبير والمينوط فيدو، شاف نسيمة باركة تترمش فجنابها هو يجعر، لولا وجود محمد تما والقرطاس اللي فعينيه تجاهو كون تلاح عليهاأنور شاف فمحمد وقال : محمد نتا خاصك تخرج.. أنا غانتكلف كون هانيتنهد وناض وقف حداها شاف فيها بحنية كايقويها وقال بهمس: بقاي مهدنة انا غير حداك.. صافيحركات راسها وهو خرج ساد وراه الباب.. عاد نطق أنور باستهزاءأنور: ايوا اسي الحاج.. بردتي دمك شوية؟ غاتتعلم دوي بأدب ولا ندروك للتحت مازالأشار بصبعو جيهة نسيمة كايهلل: هااددي هي اللي خاصهااا تكون فالحبس ماشي ااانا.. شفراات ليا رزقي وفلوسي ودهب مرتي الله يرحمها فالاخيير طلعت أنا اللي مشدووود فيين هو الحق فييين القاانون ؟؟رد أنور بهدوء: برك ونقص شوية داك الصوت شاف فنسيمة كاين هادشي؟وسعات عينيها: معلوم لا.. دوك الفلوس تااعي من دهبي انا وماما وخلصتي فالخدمةسي عبد الكبير: قبببببح الله وجهك ااااقليلة الترااااابيانور ضرب على البيرو حتا سد فمو: اا بناادم رادوينا معااك، عندك شي دليل على هاد الهضرة طلقنااا خلاصرد: عندي الشهوود.. نهار تشفر هرباات وأنا بيدي دزت عند گااع الدهايبية ديال فاس تانسولهمزفر ببرود وهز ورقة حداه: واخا عطيني رقم المحضرنزل عينيه كاينفخ بغضب: ماديكلاتيشطلع حاجب: تشفر لك رزقك وماقدمتيش بلاغ؟رد كايفرس فيها سنانو وهي غير ساكتة مرة ترمش فيه مرة فأنورسي عبد الكبير: گلت مع راسي الدرية حفيدتي لحمي ودمي ماجااتش ندخلها للحبس.. سااعااا الدم خناااز وعطاات ريحتوووأنور: لا لا ونعم العائلة نيييت، تسحاب راسك پاپلو ايسكوپار.. جاي تخطف وجايب معاك عصابة بالعلاالي هههسي عبد الكبير: حفيييدتي وبغييت نرررد ليهااا عقلهااا ونرد فلووسي اللي شفرااات ليااا وهرباااتنسيمة: اناااا ماخدييت لك واالو الشييبة العااصية.. سير شوووف فين لحتيهم ولا دوك الشمايت ديال ولادك فين داوهمسي عبد الكبير: مازاال عندك الوووجه تهصري ابنت الحراااام باغاااني نقبرك هناااأنور: وا السكااااات ال**** حك جبهتو كايبرد ورجع شاف فيه السرقة وقعاات ايمتا؟رد كاينهج: تلت شهور دابةرد ضهرو اللور داير فيه شوفة ديال من نيتك: تلت شهور مامديكلاريش وعااد جاي تفرع لينا **** بالخوا الخااوي؟خرج عينيه: انا غانرفعهاا دابة ونجييب حتا الشهوود وغانقلب على لمن باعتهم وااحد واااحد حتااا نجيبهم يشهدو معاايا.. دييك الساعة غاتشوف وااش كانكدب ولا لاتفعفعات من بلاصتها مخلوعة وقبل مادير شي ردة فعل نطق أنور ببرودأنور: مرفوضة الشريف.. القضية دازت عليها مدة وفالقانون ماعندك ماترفع مازال واخا تكون گاع شفرات، كان خاصك تعلم بيها ديك الساعة ماشي حتا تفوت تلت شهور وترشق لمخكبغضب غوت: فيين كااااااين هادشي؟رد: فالقانون المغربي.. والى عاود رفعتي ***** ديال داك الصوت ماشي غير غانهبطك تگلاصا غانبرك مك على قرعة نيشانسرطها الحاج بجغمة تقييلة وعينيه حماارو حتا صبحو كايخلعو.. مالقا مازال شنو يگول وأنور بلا مايزيد يحرق معاه الحجرة ورك على زر تحت البيرو و فالبلاصة دخل البوليسي عطاه التحية وقالوي مون كوميسيرأنور: هبط ليا هادا وكلم محمدرد: واخا امون كموسيرجا جرو غادي بيه وهو كايردد بحر جهدوسي عبد الكبير: هااادا ظلم.. انااا رديييت غييير حقي.. عقلي على هااادشي اقليلة الحياااا مازال نندمك و تشوفي مني اللويل ..طلقوو منيييخرجوه كايهلل داز من حدا محمد وقال كايترعد بالغدايد: نتااا باقي مكاتعرفش هااد اللفعة على حقييقتهااا.. ماازال تعرفها وتندم حيييت عاونتيها شي نهاااار مازال تندم وتوقف على كلاميخنزر فيه: غبر من قدااامي ماحدي باقي متتاقي فك وجه الله وداير بحق داك الشيب..اما دقة وحدة نسيفطك عند مولاك نيشاانسي عبد الكبير: مازاال. نندمكم.. مازااال تندمووو بجووووجتبعو فعينيه المظلمين تاغبر من قدامو عاد زفر ودخل عند أنور ساد وراه الباب وبتساؤل قالسي محمد: ايوا؟ناض: صافي المشكل تحل.. زيدو نسنيو محضر ماحضر ماحدكم هنا بجوج..وقفات نسيمة ببسمة خفيفة وملامحها عاد ترخاو براحة.. حساتو جبل تقيل وانزاح على كتافها وأخيرا ارتاحتتبعاتهم للبيرو فين غاتعطي أقوالها وفالطريق سول محمد أنور بصوت قلق خافتسي محمد: على قضية السرقة، شنو وقع؟رد مميل عندو راسو بجدية: ماعندو حتا دليل ملموس.. وزيد عليها الملف مرفوض حيت دازت عليه مدة ماعندك مناش تخاف واخا يبغي يبلغ ماغايقبلوهشرد: لنفترض تكون شفرات ويبغي يديكلاري؟كمل: خاصو يديكلاري ديك الساعة.. ماشي حتا ترشق ليه ويگولها ليه مخو مال المخزن مسالي ليهخرج نفس وضرب على كتفو بامتنان، دخلو لمكتب آهر بارك فيه بوليسي وقدامو پيسيأنور: گلسي اختي گلسات ومحمد عند راسها وقف كايشوف فالپيسي قيد عندك نتا.. تكوين عصابة اجرامية.. السطو على منزل ومحاولة الخطفأضاف محمد: وزيد السرقة الموصوفة والضرب و الجرحأنور: هي گول نتا اللي درتي ديك الحالة فالشيفور؟جاوبو مخنزر : هاداك كان دفاع على النفس.. كتب اللي خاصو يتكتب وفاش نخرجو من هنا غانمشي ندير شهادة طبية باش تزيدها فالضوسينسيمة تلقائيا شافت فضهرو وأنور قال بقلق: ياكما شي دقة خطيرة؟رد: شويةأنور: ادن زيد نكملو دغيا شاف فنسيمة بغيتك تعاودي ليا گاع اللي وقع بالتدقيق والتفصيل المملخدات نفس وبدات ليه من يالله فتحات الباب.. كيفاش دخل وهز الفلوس كيفاش خطفها وضرب عزيزة فاش بغات تحميها وزيد وزيد ..مانسات حتا تفصيلة والبوليسي كايقيد بالحرف الواحد.. حتا سالات وختمات كلامهانسبمة: صافي ومشينا انا وسي محمد للڤيلاحك لحيتو مغوبش وقال: زعما تاواحد من غير العساس وصاحبتك ماشافوه؟ الجيران ماتدخلوش واخا سمعو غواتكردت بهدوء: الحي مافيهش الناس بزاف وحتا اللي ساكنين فيه غير شكون وشكون.. تاواحد مابغا يطل ولا يحل بابو ويعاوننيأنور: جيران دال** هادوخنزر فيه محمد تاعاق بشنو نطق وهي حنحنات بحرج وقالتنسيمة: صافي هادشي اللي كاينأنور: خاصنا نستادعيو العساس وهاد صاحبتك كشهود باش التهمة تتبت عليه كترحلات عينيها فاش جبد حس عزيزة وبسرعة قالت: ل لا لا بلاش.. هي كاتخاف من الحاج بزاف مغاداش تقدر تشهد ضدوشاف فيها محمد: راها صاحبتك زعمارمشات بأسى: عزيزة هاكة دايرة خوافة كتر من القياسأنور: ادن نجيبو غير العساس.. وحتا نتا امحمد زيد عليها بعض الشهود خرين من اللي تاصلو فاش شافو المدابزة فالطريقرد: مزيان.. والفلوس ديالها؟نطقات بلهفة: آه واش غايرجعو لياانور: فلوسك هادوك وهاهوما عندنا فالحفظ.. سني وخرجي ديهمضحكات بفرحة حتا قربو عينيها يدمعو وامتنان قالت: شكرا بزااف اسي الكوميسير لهلا يخطيك وصاافيشد الضحكة وشاف فمحمد اللي مقصح فيه الشوفة بحالا شافر ليه ورت باه وقال بحدةسي محمد: الى ساليتو عطيها تسني وياللهأنور: هي اللولة هههه عطاها الورقة سنات فين خاصو يتسنا وخدات نسخة عندها..انور: خاصك ترجع مازال فاش دير شهادة طبية باش ناخدو إفادتك نتا والشهودسي محمد: دابة القضية لابساه لابساه ياك؟أنور: الحبس نيشان العشير ..طالعة حتال عشر سنين نافدة مايحيدهاش ليه الطبيببشر بملامحو وقال: أحسن ماگلتي هاد النهار. يالله نمشيوتغلق الملف وخرجو بتلاتة بيهم من الكوميسارية..نسيمة ركبات حدا محمد متوجهين للڤيلا، نظراتهم شاردة فالطريق واحد مكايهضر مع لاخر وأنور تابعهم بسيارتو من اللور غادي ويدندن بوحدو حتا وصلو ودخلو مجموعين..الغالية فالصالون الكبير گالسة شادة تسبيحها وكادعي بصوت خافت، حداها عزيزة اللي باقة كاترعد بالخلعة وعمر فقنت بوحدو بارك وحاني الراس .. حتا سمعو تحنحينة سي محمد الخشنة وصوتو الرجوليسي محمد: السلام عليكممع نطقها ناضو بلهفة والغالية نطقاتالغالية: نسييمة عنقاتها بحنية وتتردد بحزنالله ياابنتي الله وشنو جرا فيك.. الله يااخد فيه الحق عدو اللهردت متنهدة: آمينبهدوء رد محمد: صافي الحاجة هادشي فات وكل واحد كايخلص على قد أفعالوتقدم عندها أنور طالق البشرة: تختخناه امي الحاجة كوني هاانية ههههبااس راسها كايضحك وصدفة رما عينيه على عزيزة اللي غير شافتو ضاير جيهتها ولات صفرة بالخلعة ورجعات اللور غادة للكوزينة هو يطلع حاجب مستغرب من ردة فعلهاالغالية: نجاك الله ابنتي الحمد لله اللي ماوقع لك والونسيمة: غير مللي تفكيت منو ورجعو ليا فلوسي هادا هو الرباح عندي امي الغاليةالغالية شافت فمحمد وأنور: ياك بعدا صافي تشد فالحبس ؟محمد حرك راسو كايطمأنها: تشد الحاجة كوني هانية شاف فأنور حنا خاصنا نخرجو نقضيو واحد الغرض ونرجعو دغيا..الغالية: واخا الله يعاونكم اولديانور باس راسها وقال ممزاحها: أنا بعدا راجع للعشا وتوحشت كسكسو هانا گلت ليكردت كاضحك واخا ماعندها نفس: على الراس والعين اولدي مرحبامحمد: يالله زيد خطف شوفة سريعة فنسيمة متنهد بضيق عاد كمل طريقو خارج هو وأنورالغالية: زيدي ابنتي ترتاحي لك شوية زيدينسيمة: غانطلع بعدا نغسل وجهي من العرقردت بحنية: واخا الحبيبة انا فالكوزينةببسمة خافتة قالت: ربي يخليك أمي الغالية، شوية وننزل عندكمطلعات لبيتها تتزفر وللحمام متوجهة ..فحين الغالية دخلات عليهم وقالتالغالية: حياة سخني ابنتي لنسيمة غداهاعزيزة: واش الالة غاتنزل ولا نطلعو ليها؟الغالية: غاتنزل ابنتي مشات غير تغسل وجههانطقات زهرة مغوبشة: علاه غاتبقا معانا ؟بحدة نطقات حياة: ونتي آاش مشا ليك ؟الغابية: وييلي احياة خلي علك البنت وباراكة من القميع شافت فزهرة اللي زمات فمها بسم ايه ابنتي عاتبقا ساكنة معانا لاكتابرسمات على وجهها بسمة صفرة وسكتات تتحرك رجلها تحت الطبلة بعصبية وتنفخ كل مرة..حتا نزلات عندهم نسيمة ضافرة شعرها ووجهها مغسول وأول مادارت هو عنقات عزيزة بحرارة وبتنهيدة قالتنسيمة: الحمد لله دازت على خيرردت عزيزة والدموع فعينيها: كنت خاايفة علك بزااف هءهءهءبقلق: ياك بعدا ماوقع ليك والوحركات راسها بالنفي كاتمسح الدموع من خدهاالغالية: اللي مرضي ابنتي ماعندو مناش يخاف.. الحمد لله دازت طريفةنطقات زهرة: الحمد لله على سلامتك احبيبةنسيمة: الله يسلمكگلسات قدامها وعاود نطقات بغل: ياك مدارو معاك شي حاجة ولا رفع عليك قضية؟طلعات فيها الشوفة والغالية قالت عاقداهم: شمن قضية وهو اللي هاجم على البنت فماحالهارمشات فيها باستنكار وقالت: ماعرفتش انا سمعت أنور قال لسي محمد باللي شفرات ليه شي حاجة داكشي علاش هجم عليهانسيمة طلعات فيها حاجب وزهرة ببساطة تترمش كأن اللي قالت عاديالغالية: ويلي على الشفرة ااش هاد الباطلنسبمة: وحيت باطل امي الغالية زاد غرق راسو كتر شافت فزهرة غير هو ماشي أي سمعناها الغزالة راها بصحهزات كتافها ببرود: أنا گلت غير اللي سمعتوردت: حتا انا غير نصحتك باش من بعد مانحطيحوش فشي مشاكل أنا وياك، واخاتدخلات حياة بسرعة خايفة من لسان بنتها وسموحياة: ه هاكي الالة بسم الله حطات ليها الپلاطو ديال الغدا وهي بابتسامة قالتنسيمة: شكرا اختي حياة عدبتك معاياحياة: بالعكس الالة بصحتكناضت وهزاتو: غانديه لعند عمر مسكين كون راه تشوش علياردت الغالية وعينيها مصوبين بانزعاج على زهرة: زيدي ابنتي أنا جاية معاك****نزل التيشورت على ضهرو بروية بعدما ضمضها ليه الطبيب وضار للمكتب ديالو فين بارك أنور والتخنيزة بين عينيه من اللحظة اللي شاف فيها شكل الضربة وعمقها قداش ..نزل من الباياس غادي عندهم كايزفر الحريق غايشقق ليه الراس واخا وجع الضهر قلال شويةنطق أنور بغضب: كون وريتيها ليا فالكوميسارية بالرب حتا ننزل ن*** ***** بوهم ونطلعرد الطبيب: الدقة قاصحة امحمد.. عندك الزهر مكانتش غارقة بزاف عرفتي كون قاست لك السانسول، غير عول على الشلل لا محالتنهد وقال: حفظنا الله وصافيأنور: فمك لاحسو ضبع اسي الطبيبالطبيب: هههه غانعطيك بعض المسكنات على الألم حيت ضروري يضرك راسك كلما تحركتي ..ونزيد هاد لاپوماض للسيكاتريس تبدا ديرها ليه كل صباح وفاش تبغي تنعسشاف فيه أنور: وبما أن مولات الفعلة اللي بسبابها طراسا لك الضهر سكنات معاكم، عطيها هي دهنها ليك يالله تخلص الفانطةخنزر فيه: غير ارتاح نتا نيت اللي غادهنهاطلع حاجب: شناااواالطبيب كتب ليه كلشي فورقة وبابتسامة مدها ليه هي والشهادة الطبية: بالشفاء العاجلسي محمد: شكرا بزاف.. الله يعاونخرجو بجوج من تما وأنور خدا ديك الشهادة كايقراها وشوكتو للسما مهزوزةأنور: نعل **** بوهم تفووو قودوها معاياركبو فالسيارة ومحمد دار نظراتو بهدوء: صافي نسا عليا هاد المرض كانتفكرو راسي كايزيد يشعل..شاف فيه: نطلعو للبحرديمارا: نتغداو بعدا، باقا النعمة مطاحت بكرشينزل الليل على الفيلا وودع الشمس المشرقة .. الضواو فالجردة شعلو وعلى طبيلة بكراسيها جنب المسبح باركة نسيمة معنقة عمر عندها وساهية فالما بهدوء.. فرق كبير بين كيفاش نعسات البارح والآمال اللي حطاتهم فبالها وكيفاش عاشت هاد اليوم، فعلا صبحان من يبيتها فشان، ويصبحها فشاندخلات عندها عزيزة هازة پلاطو صغير عليه جوج كيسان ديال القهوة وحليب دافي لعمربركات قدامهم كاتبسم وقالت مفيقة نسيمة من شرودهاعزيزة: خاصنا نخرجو صدقة الالة نسيمة ههههحولات ليها نظراتها ببرود: صدقة؟ردت كاضحك: ايوا راتفكينا من داك عدو الله خاصانا فيشطة گااع ههههتنهدات وقالت: مخالعكش هادشي؟ردت: شنو؟شافت فماء المسبح الصافي: هاد الهدوء اللي بدا يرجع تاني لحياتناعزيزة: واگولي الحمد لله تفضح ودخل للحبس أما كون علم الله شسرا فينانسيمة: عرفتي أنا بعدا فيما خرجت من شي حفرة كانكون عارفة باللي حفرة خرا كاتتسناني، ماحدي مازال ماخويت هاد المدينة ومازال ماهزيت راسي كيف بغيت ومازال ماجمعت با ومي حدايا، وحتا شوفات داك الشيبة العاصية مكايبشروش بالخيرعزيزة: والصراحة الاالة انا غير مللي سيدي محمد واقف معانا، مابقيت نخاف من والوشافت فيها: ياك اختي؟هزات كتافها بعفوية: واالصراحة تگال.. من صغرك وفيما طحتي فشي مصيبة هو اللي كايخرجك منها وحتا دابة نييت.. تعقلي نهار بغيتي تزوجي ماشي جا باش يشوفك؟ سبحان الله بحالا كان عاالم باللي كاتسناك شي مصيبة ورا ديك التزويجة، ونهار المرحوم كان بغا يتعدا عليك ماشي هو اللي عتقك؟ ونهار تشفر لك الدهب، وعاوتاني دابة فاش سيد الحاج بغا يرجعك لفاس وفاش دا لك فلوسك؟قرنات حجبانها بتدكر: على سيرة الفلوس نسيييت ماجبتهم معايا يخخخعزيزة: واش سمعتيني شنو گلت؟نفحات وشافت فيها بملل: عااوني ربي غاايجازيه بالخير شنو بغا مازال؟وسعات عينيها: يااك.. وعلى قبل من كايدير هادشي كاامل مسكين راه غير على قبلكباستهزاء: نتي اللي مسكينة احبيبتي ماشي هو، باقا لدابا ماباغاش تفهمي باللي الرجال مافيهم تيقة من الطرف للطرف، و نبصم لك علييها لاغاراضو فشي حاااجةرمشات فيها: وامااشي كلشي لالة و سيدي محمد والله مابحالهم بااينةنفخات بضيق وشافت فالمسبح ساهية: كون عشتي اللي داز عليا والموت والغدر اللي شفت مية مرة بعييني، ماتنوضيش تخيطي وتفصلي بوحدك.. حد السااعة انا باغة غيير فلوسي وندير خدمتي بوحدي ونعيش با ومي الحياة اللي تحرمت منها فصغري.. اما شي راجل مكانفكر فيه وبالحرام عليا لامازال تقت فشي قندوح.. اااش بغيتو أصلا هااد الراجل؟ لاكان غير باش يعتقني كوني هاانية ربي اللي مكتب على هادوك يتفضحو ويدخلو للحبس باش يخلصو داكشي اللي داروه.. اما على المعيشة فااقادة براسي وبخويا وحتا واليديا.. فاش غايفيدني گاع؟ يخوي بيا فاش نحتاجو.. ولا يبدا يمن عليا هادرت هافعلت وغدا ولا بعدو يبغي مني مقابل؟ ولا يجفف بيا لارض ونولي كي الخدامة عندو؟عزيزة: انا الالة عارفة اللي داز عليك ماشي ساهل بالمرة، ولكن تستاهلي تعيشي حياتك مع اللي يگد بيك وديري وليداتك حتا نتيبابتسامة نزلات عينيها لعمر: علاش هادا ماشي ولدي.. ياك احبيبي نتا هو ولدي ياك ههههبدات تبوسو وضحك معاه وهو مبسم وساكت بحال حالة عزيزة اللي مالقات ماتگول مازال فضلات غير تسكت وتخلي الأمور تاخد المجرى اللي بغات.......فرانات سيارة محمد عند مدخل الڤيلا نزل هو وأنور مبدلين الجو ومنسين الوقت فاللي طرا.. حل الباب بالساروت دخلو وريحة كسكسو ضارباهم للنيف نعشات ليهم الدماغ وقادات المجاج والشهية عاد تفتحاتانور: الله، هااادي هي الريحة وإلا فلاسي محمد وزع عينيه على أرجاء الڤيلا مكمش حجبانو بقلق ويقلب عليها، عاد شاف فيه كايزفر وقالسي محمد: طلع نعطيك شي حاجة تبدل بيهاشد الضحكة: لا حالتك صعيبة العشير.. مابقاتش فاس حاكمة العالام ولات حاكمة محمد ههههرد: بلا تبرهيش وزيد الله يستر عليكتبعو غادين لبيتو: باقي مناويش دير بهضرتي.. واخا غير جوج وريدات وشمعة سبعين ريال راقاضيين الغاراضدخل حل الپلاكار ديالو وبدا يجبد ليه حوايج بيتية بحكم أن مقاسهم متقارب وفنفس الوقت قال بجديةسي محمد: اليوم غانهضر معاها فالموضوعوسع عينيه: اليوم؟ من نيتك موضوع بحال هادا تگولو ليها فبحال هاد النهارعطاه الحوايج: بالعكس تعطلت بزافأنور: واخا اسيدي وناوي طلب منها الزواج هاكة حافية؟ والى ماوافقاتشعقدهم: غاتوافق.. حيت خاصها توافقضحك: هادشي عندك كايخلع الساطسي محمد: غير كايخلع وسكتي.. مكاينش اللي رونني قد هاد التلت سنين شنو وقع فيها.. متأكد شي إن تما وماحدها ماشي تحت جناحي عمري نتهنا ولا نرتاحأنور: والحل عندك هو الزواجرد بجدية: كراجلها ماشي بحال واحد غريب عليها كلمة جوج نتا شكون فملك اللهطلع حجبانو: گالت لك نتا شكون فملك الله هههههرد وهو خارج من البيت: معامن أنا.. بدل حوايجك وتبعني لتحت، طلق راسكعلى طبلة العشا وقفات الغالية كعادتها حتا تحطات الگصعة وتقادات كيف كايسر الخاطر وروايحها فاحت فالدار كتر.. گصعة كسكسو بسبع خضاري ولحم الراس الشوفة فيها تشهي قبل ماتحط اللقمة ففمك ..مع الدروج تم هابط أنور لابس من حوايج محمد شورط خفيف وپيل سماطي غلاض طالق درعانو الهازين تباارك الله وكتافو العراض واضحين منوشاف فديك الطبلة بعينين كايخرجو القلوبة وباس راس الغالية ببسمة عريضة ففموأنور: ااش هادشي تاني اااش هههه لهلا يخطي علينا صبيعاتكردت ببشاشة: بصحتك اولدي.. فين محمد؟گلس حداها: مشا يجيب بنتو ضار كايعيط واسيييموووو.. نزل راغاندخل ليكم فهادشي طول وعرض طلق اصااحبيهبط عبد الجليل مع فيروز ومروان وراهم كايلعب فري فاير ماهواش هنا.. لقاو السلام وكلا شد مكانو حتا شاف قشع مروان شكون بارك حدا الغالية ووسع عينيه ضااحك بسرورمروان: افين امون شااف هههههمع آخر كلمة سمعاتو عزيزة اللي كانت هازة پلاطو ديال كيسان اللبن وقلبات الدورة نيشان عطاتو لحياة كاتقفقف وقالت: شدي ديه نتي الله يستر عليكحياة: هاويلي تي مالكيهزات كتافها: م ماماليش ..غانمشي نعيط على لالة نسيمةخرجات من الكوزينة ودازت من حدا الطبلة كي الزواق خايفة غير من خيالها وسيرة البوليس كادب فيها الرعب من لداخل ..فحين أنور طالق البشرة ومكملها جموع مع مروان والغالية.. نزل محمد مبدل حالتو حتا هو بتوني وتيشورت خفيفة هاز بنتو فيد وطابليط فاليد التانية... حطو فوق كوافوز صغير وتوجه للطبلة ماد نسومة لفيروز وقال بهدوءسي محمد: مسا الخير باس يد الغالية وعينو بابتسامة مصغرهم فالگصعة الله يعطيك الصحة الحاجةالغالية: بصحتكم اولدي.. ا بلاتي هانسيمة جاية هي وعزيزةفيروز طلعات حاجب وسيفتها للإنزعاج تقلبات: علاش بااقة مامشاتش لدارها؟رمقها محمد بنظرات صارمة رغم نبرتو. الهادئة وقال: عندك شي مشكيل لابقات؟رد عبد الجليل كايبتاسم بارتباك: لا اولدي هههه غير مرت عمك مكاتعرفش شنو كاتگول وصافيضارت فيه فيروز: علاش مكانعرفش شنو كانگول؟ ياك على ماسمعت الراجل دخل للحبس ومابقا عليها خطر ادن المشكل تحل شنو الازم حتا تبقا هناالغالية: وعلاه البنت مسكينة شنو داارت لك بالسلامة.. التيساع عطاه الله ولله الحمد ولابغات حتا تسكن معانا مرحبا بيهافيروز: ايه الحاجة ولكن..قاطعها محمد بلا مايشوف جيهتها: اللي كادوي عليها ماشي برانية علينا امرت عمي.. هاديك ضيفتي أنا واللي مكايحتارمش ضيوفي مكايحتارمنيشهدآت نبرتها وقالت كاترطب الكلام: ماشي هاكاك اولدي.. غير هو حشومة بنت مطلة تبقا معانا فدار عامرة رجال ياعني على مصلاحتها كان...سكتات وتحد الكلام فاش هبطات نسيمة وعزيزة جنبها..من وجهها باينة سمعات اللي تقال وعينيها گالو كلما سكت عليه لسانها بالرغم من دالك بردات وبهدوء نطقاتنسيمة: مسا الخير عليكمردت الغالية ببسمة حنونة: مسا النور ابنتي ههههگلسات جنب فيروز نيت كاتهز معلقتها رمقها محمد بشوفة خفيفة ونزل عينيه فالبلاصة قائل: بسم اللهنسيمة: عزيزة فين غاادة؟ تعالي حدايا مباغاش تتعشايردت بارتباك: لا الالة غير بالصحة انا غاناكل فالكوزينة مع..قاطعاتها مقصحة فيها الشوفة وكاتمعني ليها تبرك: تعاالي كولي حدايا ..عارفاني مكادوزش ليا بلا بيكالغالية: زيدي ابنتي علاه نتي برانية علينا؟نسيمة: يالله زيديگلسات وهمس قالت فيروز: هادشي اللي بقا لينا غالخدامات وبناتهمحتا حد ماسمع من غير نسيمة اللي سرطاتها مرة خرا بجغيمة الما وبداو فالاكل.. صوت المعالق اللي كايتسمع وكلشي حاضي قدامو من غير محمد اللي مرة مرة عينيه كايفضحوه ويهربو عندها الشوفة وعزيزة اللي ماباركاش فراحتها من أنور اللي جا قبالتهاسالاو العشا وفضاو ديك الگصعة حتا تزيفاات، ناضت فيروز هي اللولة مسات عليهم ببسمة صفرة وتبعها راجلها وولدهاالغالية مسحات ايديها ووقفات كاتنهد وشادة كرشها: نمشي ندير ليكم قهيوة تهضمو بيهاأنور: أحسن ماغاديري وقصحيها ليا عافاكناضت معاها عزيزة: انا غانجي نعاونكمحمد تسناها حتا مشات مسح فمو وطلع عينيه فنسيمة اللي كاتشرب فاللبن قائل بجديةسي محمد: احم.. نسيمةشافت فيه: نعامشاف فأنور بنص عين وقالسي محمد: بغيت نهضر معاك فواحد الموضوع مهم لاكنتي مساليةشافت فيه فيه وفأنور قائلة بخوف: ياك لاباس واش خرج ولا شنو؟أنور ضار لمحمد وقال مستغرب: شكون هادانسيمة: الحاج؟رد بمزاح: لا هو الموضوع يعني فيه الحبس ولكن من نوع ااخر هههه ضربو محمد من تححت الطبلة حتا جمع الضحكة وهو قال بجديةسي محمد: عالعموم انا كانتسناك برا.. جيبي ليك شي قهيوة وتعاليناض ووقفات حتا هي كاتمسح فمها: واخا انا جايةدخلات للكوزينة تغسل ايديها وأنور وقف شاد الضحكة، ضرب على كتفو وقالأنور: الى قبلات غانتلاح فالپيسين بحوايجي ونشطح الشاليلي من الفوقسي محمد: دابة شعند بالك كاديررد: كانشسجعك تزم فمك حتا تقاد الضواسا بعدا حسن ماتسمع احسن لا فحياتكببسمة خفيفة قال كايشير لدماغو: نتا عارف شنو كاين هناأنور باستغراب قال: لارد: ايوا لبدها وطلع تنعسأنور: شمن نعاس گالاك غانشرب القهوة ونرجع لخدمتي..سي محمد: تهلادخل للجردة بعدما هز الطابليط ونسيمة غسلات ايديها وجنبها عزيزة كاترد الماعن بلاصتهم ودوي معاها بالهمسعزيزة: ماتعرفي الالة يقدر يهضر معاك فقضية الزواج اللي كنت گلت ليك هههغوبشات وشافت من البالكو الجيهة فين بارك كايطاپي فالطابليط ديالو: من نيتك.. وسط گااع هاد المشاكيل يگولها لياعزيزة: وعلاش لا.. والله الالة الى باينة فيه كايبغيك وباغيك للحلال, شنو فيها لاگلتي آهلاحت ليها الفوطة: ربي لاما سكتي.. طلي على عمر واش نعس شوية ونجي عندكمردت بحماس: غانبقا نتسناك باش تعاودي ليا شنو وقعضحكات ونسيمة هزات البلاطو ديال القهوة وخرجات من البالكو غادة للگليسة فين بارك..حطاتو على طبيلة الزاج حتا طلع فيها نظراتو الهادئة وبركات بأدب فحين هو هز كاسو وقال: شكرانسيمة: بالصحة.. حنحنات بارتباك وقالت گلتي بغيتي تهضر معايا؟ارتاشف من القهوة وحطها جنب حدا الطابليط عاد نطق بكلام غامض ونبرة جديةسي محمد: هادي ماشي هضرة.. اعتابريه طلب غايفيدنا حنا بجوج.. منها انا محتاجك ونتي محتاجانياحتاجها الاستغراب فجأة ورمشات فيه: فاش غاتحتاجني؟رد منزل عينيه فخاتم النقرة اللي فصبعو: حيت بنتي غاضيع مني .. غاتسحب مني الحضانة ديالها وتمشي لطليقتي فهاد الايامصدمها حتا وسعات عينيها وقالت: كيفاش؟؟؟حرك راسو كايتنهد: هادشي اللي كاين.. وهاد الساعة غير نتي اللي عارفةبقات ساكتة كاتحاول تستوعبها وقالت: كيفاش ياك .. ياك نتا عمها وصفران الله يرحمو خلا ليك الحظانةرد مكايشوفش جيهتها عكسها هي اللي مخرجة فيه عينيها: فالحظانة مكتوبة سميتنا بجوج وفالعادة كاتمشي للأم واخا بالتبني حك عنقو وقلب وجهو للمسبح مريم باش توافق على الطلاق دغيا تنازلت ليها على الدعوة، وكيف خرجات بغات تاخد نسومة، بدليل أنه ماعندهاش اللي يقابلها وجدها وجداتها مكايديوهاش فيها بسباب شغالهمسقلات حائرة وخاطرها ضارها من جيهتو واش تواسيه فهاد الخبر ولا تعاتبو آاش داه يتنازل ليهانسيمة: و ودابة شنو ناوي ديرزفر وشرب من قهوتو عاد قال: ناوي نتزوججمدات شوفاتها عليه وببطء حركات راسها وقالت بلسان تقيل: وهادا هو الحل اللي لقيتيسي محمد: خاص نبين باللي عندي أسرة وكاين من يقابل نسومة.. يعني عندها حياة مستقرة معاياخدات نفس ونطقات: ايوا مبروك مسبقا.. احم ..وشكون هادي بعداطلع فيها عينيه وبهدوء قال: نتي.. الى قبلتي علينا طبعارجعات اللور كاتداعي الصدمة وعينيها مجبدين: كيفاااش؟ تتزوج بيا أنانطق برود: علاش كاين ماحسن منك.. لاكنتي كاتعرفي شي وحدة تيقة وغااتقبل بالشروط اللي حاط فمدة زواجنا مرحبا اتينا بيهاصدمها بكلامو بقات غاحالة فيه عينيها وبانفعال قالت: وعلاش كاتسولني أنا بالسلامة.. سير عند مي الغااالية تقلب ليييك انا مالي ااصلارد: نتي حد الساعة اكتر وحدة كانتيق فيها.. اكتر وحدة كاننترتاح معاها وأكتر وحدة قادر نأمنها على حياتي اللي هي بنتيقلبات وجهها كاتنفخ وتفش من شوفاتو وحجبانها بنرڤسة معقودين..الموضوع وترها كتر ماعصبها وباقة مادخلات ليها للدماغ باللي باغي فيها حاجتو فقط وكلام عزيزة مااطلع منو والو.. لسانها كان مجهز قطران جاري دوقو منو ساعة مللي عرفات السبب سرطاتو ورجعات غير كاتنفخ معاجبها حال ومعارفاش حتا علاش..تنهد وهز الطابليط شعلو وقال كايطاپي فيه: فاللول گلت لك باللي بجوج غانستافدو من هاد الزواج حطو على مرأى عيونها وكمل كلامو انا باغي نربح القضية والحظانة تولي عندي.. ونتي باغا تبداي حياة جديدة ببداية حسنشافت فالمحل اللي مخرج ليها فالطابليط وانبهارها بيه ابدا ماقدراتش تخفيه من بريق عيونها، فيين يبان ديال الشيف زهيرة بنفسها غير لونطخي وحمقاتها عاساك الدخلةمد صبعو كايقلب فالتصاور يشرح بفموو وعينيه على ملامحها.. كايطمعها ويسايس ويتمسكن رغم أنه مازاوب ماطلب لكن فنبرتو حزن وأسى مساعدينو وهي ساكتة تترمش شوفاتها بين المسبح وبين المحل، مرة تسمع شنو كايگول مرة تسمع لعقلها أما القلب بكترتة الزديح مازادها غير توتر حتا مابقات عرفات شنو دير وباش تگول لا تلفات حتا على الحروف.. حتا تنهد وجمع عندو ايديه مشابكهمسي محمد: شنو گلتيباعدات عندو الطابليط وطلعات نيفها: دابة عند بالك اناا تابعة الفلوس ؟ من مسخة لوحدة طماعة دابة ياك؟رد مهدن وخافظ صوتو: لا حاشا.. ولاعاش من يگولهانسيمة:: ايوا شمعناها زعما هادشي؟ ماباانت لك غير انااحك مؤخرة راسو وغير كايتنهد: نتي عارفاني كيف داير.. هاد المواضيع بالدات ماعنديش معاها وماعارفش لمن نگولها من غيركنسيمة: وشكون گالك انا باغة نعاود شي زواج ونطيح راسي فشي حفرة خرا مازالضغط فكو وفعينيه بان الانزعاج قائل: ماشي من واحد غاتحكمي على كلشي.. حتا أنا عشت تجربة فاشلة وهأنا قدامك.. نهار نلقا هادي اللي تستاهل غانبيع على قبلها الغالي والنفيس، ولكن حد الساعة باغي بنتي معايا اولا عاد من بعد نفكر لحياتي، شنو بان لكبغل طلعات حاجب وفمها قارماه: ايوا حتا تلقا هادي اللي تبيع عليها الغالي والنفيس وتزوج بيها حسن ماتصدع راسك معايارد: ربي غايكتب تجي حتال بين ايديا بلا مايحتاج نقلب عليها..حتا كانديرو غير السبب أما كلشي قضاء وقدرسكتات ورا مكمل كلامو والأفكار فدماغها كايدورو.. عرفها تشتتات وماعرفات اينا طريق تشد وشنو تجاوبو،شرب من قهوتو وناض مخلي ليها الطابليط وقالسي محمد: ماعليش خودي وقتك، حنا مازربانينش حتا وكان تفكري على خاطركوقفات تترد شعرها ورا ودنيها وبحيرة قالت: مابقيت عرفت شنو نگول.. هادشي مابانش ليا فيهرد بجدية: الموضوع مكايتعلقش بيا غير انا.. حتا الحاجة غاتضر الى القضية تخسرات.. وبنتي حتا هي غاتعيش وسط ناس علم الله كيف غايعاملوها، نتي غاتعاونيني وتعاوني العائلة كاملة وتعاوني حتا راسكشافت فيه وبعدم ارتياح قالت: هادشي عندك فشكل ..ماعرفتش ممرتاحاش ليهضحك بصوت خافت بحال نبرة كلامو وقال: علاش شنو كايضهر لكخدات نفس وزفرات قائلة: والو .. خليني نفكر حتا نشوفرد: اللي بغيتي.. فكري هاد الليلة وغدا عطيني جوابك كيما كان ضار يمشي ورجع سعاف فيها قائل بتهكم قبل ماننسا.. لا شكر على واجبحمارت حشمانة منو ولجيهة ضهرو صوبات عينيها بتوتر: ل لا رآه كنت غانشكرك غير تلفتيني بالهضرة وصافي.. مهم شكرابسم: ماعليش عرفتك غير نسيتينسيمة: كيبقا ضهرك بعدا.. ياكما الضربة خطيرة بزاف؟حرك راسو بالنفي وقال بحنية: ماتشغليش بالك.. تصبحي على خيردخل من الجردة طالع مع الدروج وهي رجعات بركات كاتنهد وعينيها كايتلسقو..دخل لبيت نسومة لقا الغالية كاتلبسها پيجامتها وقال بابتسامة: باقي مانعستوشناضت نسومة كاتجبد جيهتو فورما لمحوه عينيها والحاجة قالت: ههه عاد ناويينخدا منها الپيجامة: خليني أنا نبدل ليها غير سيري ترتاحيردت مبسمة: واخا اولدي .. تصبح على خيرخرجات وهو لبسها ببيجامتها الحريرية وهزها لحضنو قائل بحنية : الغزالة ديالي.. نخطفكك تنعسي حدايا؟ردت كاتلعب فلحيتو: بابااارد: يالله ابابا هههخرج لبيتو سد الباب وهزها الفوق كايضحك حتا طير ليها النعاس وبدات كاتكركر وتبين سنينااهاسي محمد: شكون الغزالة ديالي.. شكون اللي كاتعاون باباها .. مممم شكون كاتعاونو ههههحطها على السرير وتجبد حداها كايبوس ايدياتها الصغار ويسمع كلامها المخربف من داكشي اللي كاتلتاقطو.. داير ليها فوق الخاطر وحتا هي فشوشو ليها كايخليها تتصرف كيف بغات مرة تلعب فوجهو مرة تنعس عليه وفمها ماسكتش من الهضرة وهو كايجاوب على قدمافهم..حتا عيات وبداو عينيها يتلسقو لنوم هنيء وهو حلف لازار جوفو..يكدب لاگال مخايفش من رفضها ولا الفكرة مستبعدة من دماغو.. قبل ايام كان ناوي شي وزدق شي تاني كليا، تصرفات منافية لمبادئو كليا وعقلو مكايتقبلهاش لكن للقلب كلام آخر، ترسمات على فمو ضحكة جانبية وطلع راسو للسقف بتنهيدات متتالية قائل : ماعليشضربات شمس الصباح فعينيها وعلى إترها خسرات سيفتها وقالت بصوت ممفروزش بالنعاسنسيمة: عزيييزة سديهااقادات الخامية وجات بركات حداها على السرير كاتبسم: وافيقي الالة رآه العشرة ونص هادي الناس فطرو وناضو لشغالهمطلعات فيها راسها مكمشة عينيها: شحال الساعة؟ردت: العشرة ونصردت بضيق: تفوو حلفي ناضت كاتفوه وتحك شعرها البارح مابغاش يديني النعاسقربات حدااها: حتا انا عييت نتسناك ولكن تعطلتي .. خليتيني كي الحنش المقطوع الراس باينة كانحلم فشنو غايكون وقعحيدات الغطا وناضت: اااوديناضت تابعاها للحمام تتردد: واعاودي ليا الالة فاش دويتو؟ردت: فالزواجحلات فمها وبدات ضحك بسعادة: هي هضرتي طلعات بصح ههههمسحات وجهها بعدما غسلاتو وخرجات مخسرة سيفتها: نوضي احنا الله يجيبك على خيير.. جاب الله عارفاك غانص عقل أما كون گلت شي كلمة ماهياش وزدقت محاشمة معاهوقفات بعدم فهم: علاش الالة؟؟هزات حوايجها كاتلبسهم: شوفي نتي شنو خربقي ليا فدماغيعزيزة: علاه ماشي بصاااحتنهدات: لبسي حوايجك ولبسي معاك عمر.. غادين فحالنا من هناوسعات عينيها: اويلي علاش خلينا مازال الالة عافااكردت: لاكنتي اختي غاتبقاي صابرة لديك خيتي ولسانها السليط انا لا.. باش نزدق معوجة ليها شي قنت ولا لايحاها من الدروج اللهم نرجع لداريقربات عندها بلهفة: واخا وسيدي محمد فاش هضر معاكشافت فيها وقالت بأسى: على قضية بنتو.. عرفتي الليل كامل ماقدرت ننعس، من جيهة بقا فيا وبقات فيا حتا بنتو، ومن جيهة كانگول انا مالي نزيد هم على همعزيزة: علاه الالة مال بنتو مسكينةردت: ديك اللفعة بيمن كان مززوج بغات تدي ليه الحظانةشهقات: ويييلي وياك فسميتو هونسيمة: على مافهمت فسميتهم بجوج .. وحيت طلقو بغات تاخدهاردت مشوشة التفكير: ونتي الالة مالك فهادشي كامل ؟زفرات : خللي حتال الدار ونعاود ليك جمعات شعرها وضارت جيهة خوها كاتفيقو عمر.. عمر رمش بعينيه النايمين وفتحهم ببطء نوض احبيبي نمشيو لدارنا ياللهتفوه ونااض كايرمش فيها باستو فحنكو وقالت متاجهة للباب: عزيزة جبدي ليه حوايجو عافاك هاني راجعةردت متفتفة وباقي كلام الزواج فراسها كايدور: و واخا الالةحركات راسها ومشات تتوجد لعمر حوايجو .. فحين نسيمة هبطات لتحت كادور عينيها جيهة الصالون والكوزينة حتا خرجات للجردة وبالضبط البلاصة فين كانو باركين.. شافت الطابليط باقي بلاصتو هزاتو ولقات الككود محيد منو.. قرنات حجبانها ساهية فيه وضارت أدراجها حتا شافتها زهرة وجات جيهتها قارمة فمها وحاجبها معلي للفوقزهرة: صباح الخيرردت: صباح النور.. مي الغالية الفوقزهرة: آه فبيتها.. نحط لك الفطور؟ببسمة خفيفة قالت: لا بلا مانعدبك.. كلميها عافاك گولي ليها غانمشي وبغيت نسلم عليهاوسعات عينيها: بصح غاتمشي ؟ بقاي معانا مازالردت طالعة بسرعة: مرة خرا الزينرجعات للبيت وزهرة محات ديك البسمة وردت بخفوت: مشية بلا رجعة إن شاء الله...لقات عزيزة لبسات جلابتها ولعمر سالوپيط زرق بشوميز بيضة وسپادري بنيةنسيمة: هانا على التبوگييصة تاني ههههعزيزة: نمشط ليه غير شعرو وهاحنا واجدينحطات الطابليط فالساك ديالها قادات شعرها فالمراية وقالت: يالله زيدوهزات ساكها ونزلات شادة خوها بيد وعزيزة وراهم كاتقاد زيفها.. الغالية باركة على طبلة الفطور الضيم طاح عليها ومن وجهها باينة موضوع رجوعها للدار ماعجبهاش.. لكن فاش شافتها منزلة الساك تقبلات الامر ببسمة حنونة واكتافات تنوض دعي معاها وتعنقها بحرارةنسبمة: غانعاود نرجع عندك غير كوني هانية ههههردت كادور راسها: أحيااانا الى ماصدعتك فالتليفون ماتجينسيمة: ايوا جي نتي ههههالغالية: غانديرها لك قد فمك نيييتردت كاضحك: غااتنوريناا يالالةباست ايدها ودازت سلمات على حياة وعلى زهرة اللي قالت ببسمة عريضةزهرة: خسارة ماتاحتش الفرصة نتعرف عليك كتر ..ولكن ماعليش مازال يام الله طويلة وماتعرفي گاع نوليو صحابات هههنسيمة: علاش لا مرحبا ههههالغالية: زيدو نخرج معاكم للباب.. كونغير علمتيني قبل باش يوصلكم سي محمدنسيمة: بلا مانعدبوه غاناخدو طاكسي نيشان للدارالغالية: ايوا طريق السلامة ابنتي الله يسهل عليك ويبعد من طريقك ولاد الحرامردت: اميين امي الغالية ردي البال لراسك وبوسي ليا نسومةخرجو من الڤيلا على رجليهم للشاريع ومن تما خدات طاكسي للدار نيشاننزلو بعدما خلصاتو وأول ماشافت هو جيهة العساس اللي تبدل وبدلو جا واحد جديد .. دخلات مع باب العمارة كاتتدكر داك اليوم ومع أول خطوة سمعات صريخها وإستغاتتها وكييفاش تجرات بحال شي بهيمة غادين بيها للدبح..تنهدات بحرقة وصدرها تخنق فجأة وبين عينيها داك اليوم اللي عمرو يتمحا من بالها.. طلعات الفوق بزز وعزيزة حاضية معاها فصمت حتا حلات الباب ودخلو ..حطات الساك ودخلات للحمام كاتغسل وجهها وتعاود بما بارد حتا ترخات فيها النفس وعينيها زالت منهم شوية الحمورية عاد حبسات كاتنهج.. خرجات للمراح كاتمسح وجهها وداخلة للكوزينة فين كانت واقفة عزيزة محيدة جلابتها وكاتلبس الطابليةعزيزة: نصيب ليك الفطور الالةردت كاتحك عنقها: ديري شي حاجة خفيفة لعمر أنا صيبي شي قهيوة قاصحة هي اللي غاتحل ليا الدماغردت: واخا الالة هي اللولةرجعات لبيتها بدلات حوايجها بكسوة بيضة فوق الركبة بشوية و كتافها نازلين.. طلقات شعرها على طولتو جمعات القدام بوندو كحل ولرجيلاتها البيضين لبسات كلاكيطة غوزية وضفيراتها منها تايببانو.. لقات عزيزة حاطة ليها ساكها فوق السرير جبدات منو الطابليط ورجعات عندها للكوزينة لقات قهوتها موجودة هزاتها وبركات كاطاپي فيه وترددنسيمة: عزيزة ..زيدي نگولكسدات السوندويش وجات بركات حداها كاتشوف بفضول فشاشة الطابليط: شنو؟ضوراتو لبها هادا: شوفيشداتو عندها كاتشوف باستغراب صور محل بفينيسيو معتبرة ومساحة شاسعة وفواجهة للشارع يعنني موقع متاليعزيزة: ديالمن هادا الالة؟ردت: خلينا من ديالمن وگولي ليا كي جاكتمعنات فيه وطلعات حجبانها منباهرة: والصراحة دالله زوين.. ولايني الفلوس اللي عندك موحااال واش يجيبوه ليكخدات من عندها الطابليط وقالت بتهكم: بغا يعطيه ليا سي محمدحلات فمها بصدمة وقالت: حللفي باللهردت: غااسديه تسحابي فابور شافت فالتصاور بغا يتزوج بيا على قضية بنتو.. ومنها يعطيني هادافالبلاصة قوصات حجبانها: مافهمتش واش سي محمد هادشي علاش بغا يتزوج بيكببسمة استهزاء: واش يسحاب ليكردت كاتمتم: و و أنا زعما گلت كايبغيك و. .. نااري يالالة زبلتها عاودميقات: وشكون ااختي گاالك انا باغا شي حب ولا زعتر.. هادشي فضيتو من زمان الله يجعل البركة فداكشي اللي وقع ليا مع تريكتي ياحصرة.. عاساك البرانيعزيزة: دكرنا السمن والعسل الالة الله يبعد بلاهم من بلانا.. ولايني تاني ماشي كلشي بحال بحالردت: شتي تاداك الجهد ديال نعاود التيقة فشي حد مابقاش ..خليتو ليك اختيتنهدات بحزن: دابة شنو ناوية ديري..غاتوافقيحطات الطابليط وقالت بتفكير مصغرة عينيها: نكدب عليك، والله ماعرفت.. من جيهة كانگول فكري فمصلاحتك كيما هو فكر فمصلاحتو وغير دوز ديك الشهر ديال الباكور المحل اللي كانحلم بيه غايولي بين ايدي.. ومن جيهة كانگول ماالي على حالتي ناقصني هم نزيدو على مشاكيليحطات يدها على خدها كاتتنهد: زهرك يالالة غالفزواجات ديال الوراق، خاايفة لاتكون شي تابعة هااديطرطقات كاضحك من قلبها وصدها كايتهز ويتحط: زهري وانا عارفاه هههههههه نوضي صيبي لينا شي طويجين أنا خارجةعزيزة: فين الالةنسيمة: غادة نجيب فلوسي وندي ليه مشقوفو لايسحابني شافراهمشات تجيب ساكها من البيت وعزيزة هزات الطابليط مجبدة عينيها: ويلي علاه ماگلتيهاااش ليه؟؟خرجات كاتلبس سنظالة طالون فرجليها: تسلفتو باش نتفرج على راحتي.. جيبيه ليا عافاكجابتو ليها وقالت: هاكي.. عارفة بعدا المحل ديالو فين جا؟دارتو فساكها: غانصوني ليه ينعتو ليا.. بسلامةباستها وخرجات من الدار كاتزرب ..تمشات على رجليها حتال الشاريع وفنفس الوقت جبدات التليفون كاتقلب على رقمو فالواطساپ وودنها ماسلموش من المعاكسات..الكسوة اللي واتاتها والشعر مسبسب فايت ضهرها وسنظالة طالون طلعات بيها النيڤو وبيناتها زاز لوز مدردرة بالگرگاع..بدات تنفخ وتسوط حتا لقاتو وسيفطات اوديو بالخفالسلام محمد.. بغيت نشوفك نتا فالمحل ياكجاوبها بعد مدة كتابيا: واش باغا تجي؟وقفات قدامها رانج بيضة نزل مولاها الزاج وخلاها تابدات الهضرة عاد بدا يپسپسنسيمة: آه سيفط ليا العنوان بيما لقيت شي طاك....قاطعها مول الرانج بتصفيرة وقال: الزين ..ماطلعيش نوصلوك حشومة هاد الجمال كامل بتقلا فالشموشاتحيدات صبعها من بلاصة لوديو خنزرات فيه وقلبات الطريق كاتبعد من جيهتو وتزفر بعصبية.. بغات تعاود واحد آخر ساعة تفاجآت باللول مشا وفات الفوت باش تمسحو حيت قراه.. حلات فمها جامدة بلاصتها واقلت كاتغبن: ويلي يااشوهتي ياانا.. واتفووو تفوووو على تحشييمة يخخخوقف عليها الشاب بعدما بلاصا طموبيلتيو ضارب تيشورت لاكوسط وشورط مع نايكة كحلة مستيلية ..النظاظر فالعينين وبسمة مغرورة فالفم قال حابس عليها الطريق....: شنو دابة نزلتينا من الطموبيل غير باش ندويو معاك ؟خرجات فيه عينيها بشراسة والتليفون بدا يصوني فيدها بنمرة محمدنسيمة: كااانعرفك اخووويا.. كااااتعرفني؟؟ واااش مكاتعرفوو اللي مريضة من اللي صحييحة من المزوجة من الهجااالة؟؟؟ تفووو على قووومدازت فيه كاتنهج وهو تابعها ممفاكش وعينيه تابتين عليها: وادابة مالكي معصبة عادي عطيني غير نمرتك صيپا شي حااجةضارت هازة فوجهو صبعها ومحمرة فيه العين: يااا غاتغبر من قدااامي يااا والله حتا نهرس علك هاااد السااكرد كايبر الطرح: واخا تعاالي غانوصلك بلا نمرة بلا واالونسيمة: واش تتفهم من وراااك ولا شنووو وااااگلب عليااا ابنااادم حسن ماندير لك الشووهة هنااا.. تفوو على گنس كي دايرتخطاتو وشارت لطاكسي صغير طلعات بسرعة كاتلهت بعصبية ومخلياه من اللور حاضيها بخيبة فعينيه ..حطات الساك وجاوبات بعدما خدات نفس وسبقاتو للكلام قائلةنسيمة:الو انا فالطاكسي عطيني العنوانرد بصوت حاد ونبرة عصبية: شداك الكلاام سمعت؟حكات تحت ودنها محرجة: اينا صوترد كاتم غضبو: اينا صوت؟ واخا ..دوزي ليا مول الطاكيي ندوي معاهحنحنات ومدات للسائق التليفون: الله يخليك اخويا هاد هو غايعطيك العنوانرد: واخا اختي ..الو( ...... )اها.. آه عرفتها اخويا.. صافي كون هانيرد ليها التليفون حطاتو فودنها وقالت: الو.. الو ..لقاتو قطع فوجهها وبهدوء سرطاتها..بعد ربع ساعة وصلها الطاكسي لسوق كبير خاص بالمگازات والمحلات الكبار وبالضبط حدا محل الاتواب والملابس التقليدية وقف.. قشعها محمد من زاجة الطابق التاني وضار نازل كايتأكد من بزطامو فحين هي هبطات كاطلع الشوفة فالمحل وتشوف فالقفاطن والجلالب آخر موديل سوا رجالية ولانسائية لكن مفرقين شي على ليمن وشي على ليسر ..بابتسامة تحنات كاتحل الساك وقالتنسيمة: شحال عندي اخويارد: 35 درهم اختي جبدات بزطامها وقبل ماتحلو تمدات يد سي محمد عطاه خمسين درهم ونطق بصوت خشنسي محمد: الله يربح الشريفرد: الله يخلف اخويامشا الطاكسي وهو كايرد بزطامو للجيب قالت مطلعة حاجب: يالله كنت غانخلصودوز عليها شوفة سريعة ومن مناخرو ساط منرڤس وسبقها للداخل كاينطق من نيفو: زيدي مرحبادخلات وراه وعينيها لاسقين على دوك اللباسي.. موديل ينسيك فموديل والموضفين غادين جايين من حداها سوا رجال ولا عيالات بيونوفورم محترم وموحد.. بان ليها طلع مع دروج ضايرين وتبعاتو كاتهرب عينيها اللور ماكرهاتش تبقا غير تشوف لكن الغالب اللهدخلات مع الطاج اللي فيه المكتب ديالو، معضمو ضاير بالزاج شي كايطل لتحت والنص لآخر للدخلة ديال المحل، أشار ليها جيهة الفوطوي وقال متوجه لمكتبوسي محمد: تفضلي خودي راحتكگلسات بأنوتة حاطة الساك فوق رجليها وكاتقاد البوندو وخصلات شعرهافحين هو هز الفيكس وقال: شنو تشربيرد: لا مابغيت والو مزروبة شويةاتاصل وقال: آية طلعات حاجب قالبة وجهها وهو قال مكمل كلامو واحد كاس الما بارد وواحد جو درونج.. دابة عافاكقطع وجا قدامها برك كايزفر ويتجنب يشوف فاللبس اللي لابسة رغم أن الانزعاج باين فعينيهسي محمد: هي گلتي مزروبة، ياكما عطلناكردت هازة كتافها ببرود: معليش أنا أصلا جيتك على موضوع مهمقرن حجبانو وهي جبدات الطاپليط من ساكها ومداتو ليه.. حطو فالجنب وبعيون ملتهبة قال كايحك جنب فموسي محمد: هي خديتي قراركخدات نفس وقالت بحيرة: خديت وماخدتيش.. باقة مترددة شوية وباش نكون معاك صريحة خايفةطلع حاجب: خايفة مني؟ردت بتبات: آه ومن حقي نخافنزل راسو عاض شفايفو ببسمة خفية وقال: تيقيني اكتر واحد خاصو يخاف هنا هو أنا.. غير ارتاحيتنهدات: المهم.. لنفترض وافقت.. داكشي غايكون بشرروط باش تكون فعلمكرد: حتا انا عندي شروط.. ولكن نسمعو موافقتك بعدا عاد نبداو صغر عينيه بتهكم وقال موافقة ياكرجعات خدات شهيق وقالت بقلب كايضرب وشفايف كايرتاعشو: م موافقةتنهد راد ضهرو اللور والبسمة على شفايفو كاترسم: مزيان.. قرار فمحلوردت: نتمنى عالله مانعاودش نندمطلع حاجب: ماتعاوديش تندمي؟ردات خصلات من شعرها ورا ودنها وقال تترمش فصباعها: على قضية الزواجزفر وقال مشابك صباعو كايبدل السوجي: المهم دخلات وحدة من الموضفات هازة پلاطو وعليه داكشي اللي طلب.. نزلات راسها كاتحطو ليهم فوق الطبلة ونسيمة بنص عين كاتسكانيها من رجليها لشعر راسها حتا مشات وسي محمد هز داك الكاس كايبرد بيه جوفو عاد قال بتهكمسي محمد: الجلسة غاتكون هاد السيمانةحكات ورا ودنها: ادن هاد السيمانة خاصنا ن.. احمرد بهدوء: نتزوجو، عادي دابا تولفي.. المهم بما أنو الوقت ضيق هاد اليوماين غايدار فيهم گاع اللي كاديرو نتوما العيالات حك راسو كايتفكر داكشي ديال الحنا والحمام وماعرفت شنو آخرردت موسعة عينيها بتفاجأ: بلاتي بلاتي واش غانديرو العرس ولا كيفاش؟رد بجدية: وشنو بان لك؟نسيمة: وعلااش هادشي كامل نديرو العقد بيناتنا حنا العائلة وصافيرد بلا مبالاة: عادي خوديها تجربة تعاوديها من جديد مخاسرة والوردت بتردد: لا لا مابغيتش العرسرد: انا بغيتو، نتي غير جي للقاعة فالوقت انا غانتكلف بكلشيزفرات ساكتة وهو كما داك الكاس وقال كايشوف فكسوتها والتخنزيرة بين حجبانو: مجاكش البردشافت فيه: مممحط الكاس وناض: اجي معايا نوريك شي موديلات وصلو جداد ونيت تعطيني رأيك فيهمردت موسعة عينيها: أنارد: اه نتي.. ياللهسبقها كايتمختر فالمشية وهي ناضت بسرعة كاتخبي فرحتها وتابعاه حتا نزلو للتحت وبدا يوزع عينيه على الجلالب، حاجب طالع ولاخر منزلو بحالا كايقلب على شكل معين وهي كاتشوف معاه وتردد مع كل موديل كايوقفو عندونسيمة: هادشي عندكم غزال سوا الموضيلات ولا الالوان هههسي محمد: اجي ندخلو لداخل حسنتوجه معاها للجيهة المخصصة بالنساء فقط، حس الراجل مكايدور تما واللي دخل كايخرجوه الموضفين بطريقة لبقة من غيرو هو حيت مول الشي وتاحد مادواه..بدا بين الجلالب كايدوزو صبعو ويشوف وهي غير متبعاه وفيما مشا تمشي وراه حتاجبد جلابة بنية مخزانية مخدومةبالرانضة العريضة وجزء من ايديها مشبك بلون برتقالي باردمدها ليها قارن حجبانو: جربي هاديحلات عينيها: نجربها؟رد: آه سيري شوفي كيف غاتجيك انا هناحنحنات وقالت كاتمدها ليه فوق النفس مكرهاتش تشفرها گاع: لا لا بلاش أصلا ماعنديش تمنها دابةرد باصرار: ماعليش دابة غير قيسي و الى معجباتكش بدليهابدات تحك عنقها بحيرة فالاخير مدات ليه الساك ودخلات للدريس روم تقيسها، زاد عقد حجبانو كايزفر وجبد تليفونو دوز رقم أنور وتسنا حتا ردأنور: الو سيمورد: أنور مسالي من هنا لساعةرد كايزفر: فين ااودي، غارق حتال ***** فواحد الضوسي خاصني نفكو اليومرد: صافي أنا غاندوز عندك حسنأنور: دوز دوز أكرمنا بوجهكبسم: تهلامع قطع تحلات الخايمة ودور عندها وجهو.. محا البسمة فالبلاصة ووجهو جمد فحين هي دازت من حداه بحالا مشافتوش ووقفات قدام المرايا متحمسة تشوف كيف جاتها وشحااال واتاها التقليدي.. دارت يدها على خصرها والفرحة فعينيها ضارت هاكة وهاكة وشافت فيه كاضحكنسيمة: كيجااتني زوينة؟؟جمع التخنزيرة وطلع صباعو كايحك عنقو ويشوف فديك الجلابة وعرق دماغو كايضربنسيمة: واش خاايبة ولا مجاتش معاياكحكح وقال كايلملم الهضرة فلسانو: يعني.. خدا نفس وزفر من أعماقو عاد رد من حلقو بالصحة، جاتك زوينة..شافت فالمراية مبتاسمة وتتعبر فيها راسها: عندك الصح زوينة بزاف خصوصا هاد اللون. شحال تمنها؟رد قالب وجهو ومعاجبو حال: اعتابريها كادو من المحل.. يالله نمشيوغوبشات وقالت رافضة: لا لا غير گوليا إلى كانت فاستطاعتي غانخلصها الى لا ماعليشرد: نسيمة بلا عناد صافي گلنا لك كادو زرب عليها وعطاها الساك زيدي نوصلك معايا للدارخرج من تما بخطاويه الموزونين كايحك رقبتو ويزفر وهي على گانتها نيت قادات شعرها حدا المراية وخرجات من المحل فرحانة بالجلابة و ناسية كسوتها لداخل ..طلعات حداه فالطموبيل دار نظاظرو كايتنهد وديمارا بعدما قال: ديري السمطةدارتها وبلطافة نطقات: شكرا على الكادورد: بالصحة.. هادي بعدا حسن من ديك جوج شبر اللي لبستي فاللول شفتي الفرق بيناتهميتبع...]
تمت سرقة أموال من بيت جد "عبد الكبير"، ولصكعيا كتمشي لجدها وخوها "محمد" قال باللي هي اللي سرقات، ولكن هي قالت بلي دارها واحد من ولادو. يتورط "محمد" في قضية ضرب وجرح, بعد أن قام بضرب "عبد الحق" الذي كان في حالة سكر, ويتورط معه في القضية "عبد الحق" وخطيبته "نسيمة" التي كانت شاهدة على الحادثة, ويصر "محمد" على متابعة "عبد الحق" كي لا يتكرر ما حدث مع "عزيزة" مرة أخرى, ويصر "عبد الحق" على متابعة "محمد" كي لا يشوه سمعته. يتبع... يتعلق الأمر بسيدة مطلقة, لها ابن واحد, في الأربعينات من عمرها, تعمل في سلك التعليم, كانت تعيش رفقة عائلتها في منزل والدها, لكن بعد وفاته, بقي الوضع على ما هو عليه, إلى أن دخل أحد أبناء الدوار في قضية ما, ليقضي على إثرها عقوبة حبسية, وهي فرصة بالنسبة لها, لتنتقل إلى منزل بمفردها, رفقة ابنها.

تنتقل إلى منزل بمفردها, رفقة ابنها.

تبدأ في تأثيث المنزل, لكن فجأة, يظهر يتعلق الأمر بزوجين في طريقهما للطلاق، الزوج يريد استعادة حضانة ابنته الوحيدة من الزوجة التي ترفض ذلك. تدور الأحداث حول فتاة تدعى "نسيمة"، كانت تعيش مع عائلتها في المدينة، لكن بعد وفاة والدها، قرر أخوها "سي محمد" أن يتزوج بوالدتها حتى تبقى معهم. لكن بعد مرور سنة، حدث ما لم يكن في الحسبان، حيث طلقت "سي محمد" من أمها، وأصبحت "نسيمة" تعيش مع والدتها في المدينة. وفي يوم من الأيام، التقت "نسيمة" ب "محمد"، الذي كان يلاحقها منذ أن كانت في المدينة، تدور الأحداث حول شابة تدعى نسيمة، التي خرجت من منزلها بهدف شراء بعض الأغراض. وخلال تجولها في الشوارع، تعرضت لمضايقات من بعض الرجال. وعندما وصلت إلى محل الملابس، التقت بصديقها السابق, الذي دعاها إلى تناول كأس من العصير. وافقت على ذلك، ولكنها تفاجأت بطلب والد صديقها يدها للزواج من ابنه. لم تكن ترغب في الزواج، ولكنها وجدت نفسها مجبرة على ذلك. تدور الأحداث حول فتاة تدعى نسيمة، كانت في طريقها لشراء بعض الملابس الجديدة، لكنها وجدت نفسها في محل بيع ملابس تقليدية، حيث التقت برجل يسمى سي محمد، صاحب المحل، أعجبت بالجلاليب التي كانت معروضة، فأراد أن يهديها واحداً منها.